აპოლო (მთვარის კრატერი)

კრატერი აპოლო, Apollo basin, Basin XVILunar Farside Chart (LFC-1A) () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის სამხრეთ-დასავლეთ ნაწილში. სახელი ეწოდა ამერიკული კოსმოსური პროგრამა აპოლოს პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ფორმირება პრე-ნექტარული პერიოდით ივარაუდება.

 კრატერის აღწერა 
კრატერის უახლოესი მეზობლებია ოპენჰაიმერის კრატერი დასავლეთით; ბარინჯერის კრატერი ჩრდილოეთით; კლიმენოვის კრატერი აღმოსავლეთით და ანდერსის კრატერი სამხრეთ-აღმოსავლეთით. კრატერის ცენტრის სელენოგრაფიული კოორდინატებია , დიამეტრი — 524.23 კმ, სიღრმე — 3.37 კმ.

კრატერს აქვს ორმაგი ზვინული, რომლის დიამეტრი გარე ზვინულის დიამეტრის ნახევარია. ორივე ქედი კრატერის არსებობის დროს მნიშვნელოვნად დაზიანდა და ახლა წარმოადგენს რკალის ფორმის მთის მონაკვეთების არარეგულარულ გროვას. კრატერის თასის ფსკერი მოფენილია სხვადასხვა ზომის მრავალრიცხოვანი დარტყმის კრატერებით, რომელთაგან ბევრს NASA-სთან დაკავშირებული ადამიანების სახელი ეწოდა. კრატერის ბევრი ადგილი დატბორილია ლავით და აქვს უფრო დაბალი ალბედო, ვიდრე მიმდებარე ტერიტორია. ყველაზე დიდი ასეთი ტერიტორიები მდებარეობს კრატერის ცენტრში და მის სამხრეთ ნაწილში. ლავის ნაკადების ასაკი დადგენილია 2.49-დან 3.51 მილიარდ წლამდე კრატერის ცენტრალურ და ჩრდილოეთ ნაწილებში (ერატოსთენე - გვიანი იმბრიული პერიოდი) და დაახლოებით 2.44 მილიარდი წელი კრატერის სამხრეთ ნაწილში (ერატოსთენის პერიოდი).

 სატელიტური კრატერები 
აპოლოს კრატერს, სატელიტური კრატერები არ გააჩნია.

იხილეთ აგრეთვე
მთვარის კრატერების სია

რესურსები ინტერნეტში










სქოლიო

კატეგორია:მთვარის დარტყმითი კრატერები
კატეგორია:კვადრანტი LQ-24